[bookmark: _GoBack]Referat for styremøte nr. 3, styret 2020-2021,  Fredrikstad BK Atlas
Tid: torsdag 9. juli 2020 kl. 18:00-20:00.
Sted: Fredrikstad BK Atlas sine lokaler, ute.
Innkalte: Styret med vararepresentanter og Damegruppa ved Gunn Eliassen 
Forfall: Anne Lise Andresen, Khasan Tovsultanov, Gunn Eliassen. Gudrun Høie var til stede over videokonferanse, men falt ut mot slutten av møtet.

Saker

2020-3-22. Godkjenning av referat og innkalling
Referat og innkalling ble godkjent.

2020-3-23. Gjennomgang av styrets oppfølgingsliste
Styrets oppfølgingsliste ble gjennomgått. Følgende kommentarer:
· Treningsavgift for både vår og høst sendes ut på likt til alle som har trent før neste styremøte. Klas får liste fra Gudrun over hvem som har trent.
· Det sendes ut Vipps-krav på 700 kr for alle over 16 år som skulle til Budapest.
· Det sendes ut mail til medlemmer med følgende info:
· Vi pusser opp i sommer. Alle private eiendeler blir lagt i en eske og kan hentes til et gitt tidspunkt opplyst i epost.
· Informasjon om at alle styredokumenter ligger på vår hjemmeside
· Informasjon om betaling av treningsavgift
· Informasjon om dugnader i forbindelse med samlinger og treningsleir

2020-3-24 Oppussing
Tommy Skauen var invitert i forbindelse med opphenging av bilder. Tommy har 800.000 bilder, Norges desidert største database av brytebilder. Tommy vil gjerne bidra med bilder til Atlas. Vi snakket både om å få bilder til oppussing av Atlas, men også om å starte et prosjekt hvor vi lager en bildebok til Atlas’ 75-års jubileum.

Følgende ble vedtatt: 
· Arne og Klas utarbeider liste over personer vi ønsker bilder av til Tommy. Listen bør innebefatte alle som har fått kongepokal eller er NM-mester senior, alle som har internasjonale medaljer (nordisk og bedre), æresmedlemmer, stiftere, Norgesmester for lag, Gheorghe og andre viktige trenere og også eventuelt bilder fra gamle klubblokaler. Egil og andre av de eldre i klubben bør også kontaktes i forbindelse med dette.
· Vi starter prosessen med å lage en bildebok inn mot 75-årsjubileumet til Atlas.


Andre punkter i forbindelse med oppussing:
· Vi får skilt fra Sparebank 1 til neste uke. Vi må finne plass til dette.
· Abdullah tar ansvar for malingen. Oppussingskomitéen (Arne, Christer, Klas) tar et møte med ham mandag, enten kl. 17 eller kl. 20 (Klas hører med Abdullah). Maling begynner uken deretter, uke 30.  Abdullah bør alltid ha hjelp av én eller maksimalt to personer.
· Vi må ha ny klokke i hallen. Klas tar ansvar for dette.

2020-3-25. Rekruttering
Hvordan skal Atlas jobbe mer bevisst med rekruttering? Hvordan kan vi rekruttere kommende sesong, 2020-2021?
Da Gudrun ikke var til stede 

2020-3-26. Atlas’ treningsleir i august
Atlas’ treningsleir skal planlegges, se eget vedlegg.
Følgende punkter haster:
· Høre om det er mulig å leie Ekkohuset. Arne undersøker dette.
· Få 100% klarhet i hvem NBF tillater at vi kan invitere, gitt koronasituasjonen.
· Planlegge meny og det praktiske rundt matservering. Vi gjennomfører møte med Damegruppa i uke 29.

Møte onsdag med Damegruppa.

2020-3-27. Samlinger i Atlas sine lokaler
Det er en god dugnadsinntekt hvis Atlas kan arrangere samlinger, og det er flott for klubben å ha landslagsbrytere samlet hos oss. Gudrun planlegger flere samlinger i høst, se eget vedlegg. Atlas stiller seg positive til å arrangere disse samlingene.

Styret har følgende bemerkninger:
· Det er kort tid til første samling. Ideelt burde damegruppa og Arne (som skaffer mat) blitt informert tidligere, men denne samlingen ble bestemt sent da koronareglene åpnet for å ha samlinger fra 1. august. Damegruppa og Arne må involveres tidlig i planlegging av alle de andre samlingene.
· Andre utenfor Damegruppa må bidra på samlingene. Dette er viktig for å hindre at Damegruppa blir overbelastet.

2020-3-28 Deltakelse på Kick-off og ev. andre kurs
Atlas oppfordrer styremedlemmer til å delta på årets kick-off. Atlas vil dekke kursavgift på 1130 kr for alle som vil delta. Bankett på 695 dekkes for opptil to personer. Kjøring dekkes. Eventuell overnatting på hotell dekkes ikke.

2020-3-29. Eventuelt
· Nøkler: Christer blir nøkkelansvarlig. I første omgang utarbeides det en liste over hvem som har nøkkel og hva slags nøkkel de har. Arne og Christer gjøre dette i fellesskap, Arne hører med Majvi om hun har en gammel liste.
· Utstyr: Gmax har ikke kunnet levere utstyr, de har ikke opprettet nettbutikken vi var lovt, de har ikke fått på sponsorers trykk, Atlas-logoen har vært av dårlig kvalitet. I tillegg har Gmax opphørt som firma. Vi ser oss derfor nødt til å si opp/bryte avtalen med Gmax og trykkefirmaet de bruker. Klas gjør dette. Christer spør Thorsov sport om vi kan bli kunde der og om de kan levere vår Umbro-kolleksjon. 

